«Информатизация ГУО «УПК Конвелишские ясли-сад-средняя школа»: текущее состояние и перспективы развития»

Навучыць чалавека жыць у

інфармацыйным свеце – галоўная

задача сучаснай школы.

Аляксандр Львовіч Сямёнаў

21 стагоддзе – стагоддзе камп’ютарных тэхналогій. Сучаснае дзіця жыве ў свеце электроннай культуры, адкуль фактычна выцеснена традыцыйнае навучанне. Мяняецца і роля педагога ў інфармацыйнай культуры, ён павінен стаць каардынатарам інфармацыйнага патоку. Фарміраваць інфармацыйную культуру неабходна са школы, бо менавіта школа з’яўляецца фундаментам адукацыі. Павышэнне якасці адукацыі ў наш час немагчыма без прымянення інфармацыйна-камунікатыўных тэхналогій, якія пашыраюць магчымасці настаўніка для прыцягнення навучэнцаў у захапляльны свет, дзе ім неабходна будзе самастойна дабываць, аналізаваць і перадаваць другім інфармацыю.

За апошнія 5 гадоў значна палепшылася матэрыяльна-тэхнічнае забеспячэнне Канвелішскага навучальна-педагагічнага комплекса. Ёсць новы камп’ютарны клас (2019 года выпуску, 9 камп’ютараў), 1 ноўтбук, мультыборд, праектар, 6 рабочых месцаў педагогаў абсталявана камп’ютарнай тэхнікай. Усім удзельнікам адукацыйнага працэсу прадастаўлены хуткасны выхад у інтэрнэт.

Але, безумоўна, прагрэс рухае чалавек, ад кадраў залежыць усё. Сярод асноўных задач навучальнай установы – матывацыя педагогаў да авалодання інфармацыйнымі тэхналогіямі, забеспячэнне праграмнымі рэсурсамі ўсіх вучэбных прадметаў, стварэнне адзінага інфармацыйнага цэнтра, які задаволіць патрэбу ўдзельнікаў адукацыйнага працэсу ў аператыўным атрыманні інфармацыі і якасным яе выкарыстанні.

Інфарматызацыя кіраўніцкай дзейнасці вядзецца на аснове праграм “ПАРАГРАФ”, “БІБЛІЁГРАФ”. Ёсць магчымасць выкарыстоўваць нацыянальныя электронныя сродкі навучання, распрацаваныя па заказе Міністэрства адукацыі, тэсты, ЭСН беларускіх і расійскіх вытворцаў, мультымедыйныя прадукты, створаныя настаўнікамі НПК (прэзентацыі і відэаролікі).  Інфармацыйна-пошукавая сістэма “Эталон”, усталяваная ва ўстанове, з’яўляецца крыніцай поўнай, актуальнай і сістэматызаванай інфармацыі для прыняцця кіраўніцкіх рашэнняў.

Педагогі НПК праходзяць курсавую падрыхтоўку, у тым ліку і на платнай аснове, па стварэнні сваіх праграмных сродкаў на базе Гродненскага абаснога інстытута развіцця адукацыі, Акадэміі паслядыпломнай адукацыі. Савуль А.А., Кандрацьеў М.А. удзельнічалі ў платных курсах на базе ДУА “Беларускі дзяржаўны педагагічны ўніверсітэт імя Максіма Танка”.

Шырокае распаўсюджанне ва ўмовах эпідэміі CAVID-19 атрымала сістэма відэаканферэнцсувязі. Так, у фармаце відэаканферэнцыі праводзяцца бацькоўскія сходы, нарады з педагогамі.

Вялікую ўвагу мы ўдзяляем укараненню і выкарыстанню ЭСН у адукацыйным працэсе. Актыўна прымяняюцца такія электронныя сродкі навучання, як “Настаўнік”, “ЗНАК” (па ўсіх вучэбных прадметах); серыя “Электронныя ўрокі і тэсты “Геаграфія ў школе”; “Бібліятэка электронных наглядных дапаможнікаў”; “Стэрэаметрыя 10—11 клас”; “Лексіка-граматычны практыкум”; “Гісторыя беларускай зямлі з найстаражытнейшых часоў да сярэдзіны ХVI стагоддзя” і інш.

Педагогі спрабуюць ствараць і апрабіраваць уласныя электронныя адукацыйныя прадукты. Гэта Савуль А.А., настаўнік-дэфектолаг Сінкевіч І.Т., настаўнік матэматыкі Сварабовіч С.Т.

Выкарыстоўваюцца магчымасці дыстанцыйнага навучання праз платформы ZOOM, скайп. Вучні 10, 11 класаў займаюцца ў “Школе беларускага філолага”, арганізаванай філалагічным факультэтам Гродзенскага дзяржаўнага ўніверсітэта імя Янкі Купалы. Для вучняў 10, 11 класа праводзяцца кансультацыі па беларускай мове ў дыстанцыйнай форме.

Савуль А.А., Сварабовіч С.Т. выкарыстоўваюць магчымасці расійскіх інтэрнэт-рэсурсаў: Яндэкс.Падручнік і Учі.ру.

Дыстанцыйнае навучанне нацэльвае навучэнцаў на самастойнае здабыванне ведаў, садзейнічае развіццю камунікатыўных уменняў і крытычнага мыслення. Такое навучанне дапамагае пашырыць адукацыйную прастору, таму што ў рамках урока не хапае часу для таго, каб удзяліць увагу кожнаму навучэнцу і адказаць на ўсе пытанні, а дыстанцыйнае навучанне дазваляе працаваць у свабодным рэжыме без жорсткіх абмежаванняў па часе і асвойваць матэрыял у індывідуальным тэмпе.

Наш педагагічны калектыў разумее: калі мы сёння будзем вучыць як учора, то мы ўкрадзём у нашых вучняў заўтра. Навучэнцы навучальна-педагагічнага комплекса прымаюць актыўны ўдзел у дыстанцыйных конкурсах і алімпіядах па беларускай мове і літаратуры, матэматыцы, рускай мове і літаратуры. У маі 2020 года двое вучняў сталі пераможцамі дыстанцыйнай алімпіяды па беларускай мове і літаратуры, якую праводзіў Гродзенскі дзяржаўны ўніверсітэт імя Янкі Купалы.

У работу метадычных аб’яднанняў установы адукацыі ўключаюцца пытанні, актуальныя для педагогаў: , “Магчымасці сэрвісаў Web 2.0”, “Выкарыстанне інтэрнэт-рэсурсаў на ўроку”.

Мы лічым, што ўкараненне інфармацыйных тэхналогій у адукацыйны працэс садзейнічае змяненню адукацыйнай сітуацыі ў бок асэнсаванасці, большай акрэсленасці і мэтанакіраванасці; вызваленню часавых рэсурсаў усіх удзельнікаў адукацыйнага працэсу; актывізацыі пазнавальнай дзейнасці навучэнцаў і ажыццяўленню асобасна-арыентаванага навучання.

Вядзецца мэтанакіраваная работа на сайце навучальна-педагагічнага комплекса, створаны старонкі ў сацыяльных сетках “Аднакласнікі” і Укантакце. Тут рэкламуецца дзейнасць дзіцячых і моладзевых арганізацый, змяшчаецца актуальная інфармацыя для бацькоў навучэнцаў, размяшчаюцца фотаздымкі, лістоўкі, брашуры.

На сайце Гродзенскага абласнога аддзялення Саюза пісьменнікаў Беларусі ёсць старонка Канвелішскага навучальна-педагагічнага комплекса, дзе друкуюцца аўтарскія вершы, нарысы, замалёўкі нашых вучняў. На старонках інтэрактыўных зборнікаў, якія выпускае Саюз пісьменнікаў Беларусі, змяшчаюцца творы педагогаў і дзяцей нашай ўстановы.

Інфармацыйныя тэхналогіі дапамагаюць задаволіць творчыя амбіцыі педагогаў. Так настаўнік-дэфектолаг Сінкевіч І.Т. атрымала дыплом другой ступені на абласным этапе рэспубліканскага конкурсу “Сучасныя тэхналогіі ў спецыяльнай адукацыі”

Сярод прыярытэтных задач установы адукацыі – далейшае развіццё сеткавага ўзаемадзеяння педагогаў для павышэння іх кампетэнтнасці ў прымяненні эфектыўных адукацыйных методык, пашырэнне адукацыйных паслуг праз дыстанцыйныя формы работы, укараненне электронных карт вучняў і праграмных прадуктаў, прызначаных для вырашэння кіраўніцкіх задач.